CELEX: 32014R1255
Language: hr
Date: 2014-07-17 00:00:00
Title: Delegirana uredba Komisije (EU) br. 1255/2014 оd 17. srpnja 2014. o dopuni Uredbe (EU) br. 223/2014 Europskog parlamenta i Vijeća o Fondu europske pomoći za najpotrebitije utvrđivanjem sadržaja godišnjih i završnih izvješća o provedbi, uključujući popis zajedničkih pokazatelja

25.11.2014   
               
               
                  HR
               
               
                  Službeni list Europske unije
               
               
                  L 337/46
               
            
         DELEGIRANA UREDBA KOMISIJE (EU) br. 1255/2014
         оd 17. srpnja 2014.
         o dopuni Uredbe (EU) br. 223/2014 Europskog parlamenta i Vijeća o Fondu europske pomoći za najpotrebitije utvrđivanjem sadržaja godišnjih i završnih izvješća o provedbi, uključujući popis zajedničkih pokazatelja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (1), a posebno njezin članak 13. stavak 6.,
         budući da:
         
                     (1)
                  
                  
                     Uredbom (EU) br. 223/2014 od Komisije se zahtijeva donošenje delegiranih akata kojima se dopunjuju elementi koji nisu ključni s obzirom na Fond europske pomoći za najpotrebitije (FEAD).
                  
               
                     (2)
                  
                  
                     Uredbom (EU) br. 223/2014 od država članica zahtijeva se da Komisiji dostavljaju godišnja i završna izvješća koja sadržavaju informacije o provedbi operativnih programa, uključujući informacije koje se odnose na zajedničke pokazatelje i, prema potrebi, na posebne programske pokazatelje.
                  
               
                     (3)
                  
                  
                     Kako bi se osiguralo odgovarajuće praćenje provedbe OP-ova i njihova doprinosa posebnim ciljevima u okviru FEAD-a, trebalo bi utvrditi odredbe koje se odnose na sadržaj godišnjih i završnih izvješća o provedbi, kao i popis zajedničkih pokazatelja koje je potrebno navesti.
                  
               
                     (4)
                  
                  
                     Zahtjeve utvrđene ovom Uredbom trebalo bi ograničiti na one neophodne vodeći računa o odredbama utvrđenima u skladu s Uredbom (EU) br. 223/2014, kao i mjerodavnim zakonodavstvom Unije koje se odnosi na zaštitu pojedinaca u pogledu obrade osobnih podataka i slobodnog protoka takvih podataka, posebno Direktive 95/46/EZ Europskog parlamenta i Vijeća (2).
                  
               
                     (5)
                  
                  
                     Kako bi se uzele u obzir različite vrste operacija koje se podupiru u okviru programa OP I i OP II te u skladu s različitim odredbama koje se primjenjuju na svaki OP kako je utvrđeno u Uredbi (EU) br. 223/2014, na sadržaj godišnjih i završnih izvješća o provedbi, kao i na popis zajedničkih pokazatelja koje treba navesti za svaki OP trebali bi se primjenjivati različiti zahtjevi. Kako bi se uzela u obzir posebna potreba za zaštitom dostojanstva pojedinaca koji primaju pomoć u okviru FEAD-a te u cilju smanjenja administrativnog opterećenja korisnika na nužni minimum u skladu sa zahtjevima utvrđenima u Uredbi (EU) br. 223/2014, vrijednosti određenih pokazatelja trebalo bi odrediti na temelju informirane procjene partnerskih organizacija, a ne na temelju informacija dobivenih od krajnjih primatelja.
                     Kako bi se omogućila brza primjena mjera predviđenih ovom Uredbom, ova bi Uredba trebala stupiti na snagu sljedećeg dana od dana objave u Službenom listu Europske unije,
                  
               DONIJELA JE OVU UREDBU:
         
            Članak 1.
            Predmet
            Ovom se Uredbom utvrđuju odredbe kojima se dopunjuje Uredba (EU) br. 223/2014 s obzirom na sadržaj godišnjih i završnih izvješća o provedbi, uključujući popis zajedničkih pokazatelja.
         
         
            Članak 2.
            Sadržaj godišnjih i završnih izvješća o provedbi i popis pokazatelja
            (članak 13. stavak 6. Uredbe (EU) br. 223/2014)
            
               1.   Godišnja i konačna izvješća o provedbi sadržavaju sljedeće elemente:
               
                           (a)
                        
                        
                           Informacije o provedbi programa na temelju zajedničkih pokazatelja za djelomično ili potpuno dovršene operacije.
                        
                     
                           (b)
                        
                        
                           Informacije o aktivnostima prilikom kojih se uzimaju u obzir načela utvrđena u članku 5. stavcima 6. i 11. te, prema potrebi, članku 5. stavku 13. Uredbe (EU) br. 223/2014 i procjenu tih aktivnosti.
                        
                     Osim informacija navedenih u prvom podstavku, godišnja i završna izvješća o provedbi programa OP II sadržavaju informacije o podacima povezanima s pokazateljima i kvantificiranim ciljnim vrijednostima pojedinih programa te o promjenama pokazatelja rezultata, kao i informacije o napretku u ostvarivanju posebnih ciljeva operativnog programa te procjenu napretka.
            
            
               2.   Pokazatelji iz stavka 1. točke (a) navedeni su u Prilogu.
            
            
               3.   Osim informacija navedenih u stavku 1., završno izvješće o provedbi te godišnja izvješća o provedbi za 2017. i 2022. sadržavaju informacije o doprinosu postizanju posebnih i općih ciljeva FEAD-a, navedenih u članku 3. Uredbe (EU) br. 223/2014., te procjenu tog doprinosa.
            
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. srpnja 2014.
            
               
                  Za Komisiju
               
               
                  Predsjednik
               
               José Manuel BARROSO
            
         
         
            (1)  SL L 72, 12.3.2014., str. 1.
         
         
            (2)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).
      
      
         
            PRILOG
            ZAJEDNIČKI POKAZATELJI ZA OP I I OP II
            
               Pokazatelji ulaganja
            
            
                        (1)
                     
                     
                        Ukupni iznos prihvatljivih javnih rashoda odobrenih u dokumentima kojima se utvrđuju uvjeti za potporu operacijama
                     
                  
                        (2)
                     
                     
                        Ukupni iznos prihvatljivih javnih rashoda koje su imali korisnici i platili u provedbenim operacijama
                        Od toga, prema potrebi:
                        
                                    (a)
                                 
                                 
                                    Ukupni iznos prihvatljivih javnih rashoda koje su imali korisnici i platili u provedbenim operacijama povezanima s pružanjem pomoći u hrani
                                 
                              
                                    (b)
                                 
                                 
                                    Ukupni iznos prihvatljivih javnih rashoda koje su imali korisnici i platili u provedbenim operacijama povezanima s pružanjem osnovne materijalne pomoći
                                 
                              
                  
                        (3)
                     
                     
                        Ukupni iznos prihvatljivih javnih rashoda prijavljenih Komisiji
                     
                  Ti se podaci navode u eurima.
            ZAJEDNIČKI POKAZATELJI ZA OP I
            
               Pokazatelji ostvarenja za podijeljenu pomoć u hrani (1)
            
            
                        (4)
                     
                     
                        Količina voća i povrća
                     
                  
                        (5)
                     
                     
                        Količina mesa, jaja, ribe, morskih plodova
                     
                  
                        (6)
                     
                     
                        Količina brašna, kruha, krumpira, riže i drugih škrobnih proizvoda
                     
                  
                        (7)
                     
                     
                        Količina šećera
                     
                  
                        (8)
                     
                     
                        Količina mliječnih proizvoda
                     
                  
                        (9)
                     
                     
                        Količina masti, ulja
                     
                  
                        (10)
                     
                     
                        Količina gotove i druge hrane (koja ne spada u prethodno navedene kategorije)
                     
                  
                        (11)
                     
                     
                        Ukupna količina podijeljene pomoći u hrani
                        od toga:
                        
                                    (a)
                                 
                                 
                                    Udio hrane za koju su iz OP-a plaćeni samo prijevoz, podjela i skladištenje (u %)
                                 
                              
                                    (b)
                                 
                                 
                                    Udio prehrambenih proizvoda sufinanciranih iz FEAD-a u ukupnoj količini hrane koju su podijelile partnerske organizacije (u %) (2)
                                    
                                 
                              
                  
                        (12)
                     
                     
                        Ukupan broj podijeljenih obroka koji se djelomično ili u cijelosti financiraju iz OP-a (3)
                        
                     
                  
                        (13)
                     
                     
                        Ukupan broj podijeljenih paketa s hranom koji se djelomično ili u cijelosti financiraju iz OP-a (4)
                        
                     
                  
               Pokazatelji rezultata za podijeljenu pomoć u hrani (5)
            
            
                     
                        (14)
                     
                     
                        Ukupan broj osoba koje primaju pomoć u hrani
                        od toga:
                        
                                    (a)
                                 
                                 
                                    Broj djece u dobi od 15 godina ili manje
                                 
                              
                                    (b)
                                 
                                 
                                    Broj osoba u dobi od 65 godina ili više
                                 
                              
                                    (c)
                                 
                                 
                                    Broj žena
                                 
                              
                                    (d)
                                 
                                 
                                    Broj migranata, sudionika stranog podrijetla, pripadnika manjina (uključujući marginalizirane zajednice poput romske zajednice)
                                 
                              
                                    (e)
                                 
                                 
                                    Broj osoba s invaliditetom
                                 
                              
                                    (f)
                                 
                                 
                                    Broj beskućnika
                                 
                              
                  
               Pokazatelji ostvarenja za podijeljenu osnovnu materijalnu pomoć
            
            
                        (15)
                     
                     
                        Ukupna novčana vrijednost podijeljene robe
                        od toga:
                        
                                    (a)
                                 
                                 
                                    Ukupna novčana vrijednost robe za djecu
                                 
                              
                                    (b)
                                 
                                 
                                    Ukupna novčana vrijednost robe za beskućnike
                                 
                              
                                    (c)
                                 
                                 
                                    Ukupna novčana vrijednost robe za druge ciljne skupine
                                 
                              
                  
                        (16)
                     
                     
                        Popis najvažnijih kategorija robe podijeljene djeci (6)
                        
                        
                                    (a)
                                 
                                 
                                    Oprema za novorođenčad
                                 
                              
                                    (b)
                                 
                                 
                                    Školske torbe
                                 
                              
                                    (c)
                                 
                                 
                                    Pisaći pribor, bilježnice, olovke, oprema za likovni odgoj i ostala školska oprema (ne uključuje odjeću)
                                 
                              
                                    (d)
                                 
                                 
                                    Sportska oprema (sportska obuća, dresovi, kupaći kostimi…)
                                 
                              
                                    (e)
                                 
                                 
                                    Odjeća (zimski kaput, obuća, školska uniforma…)
                                 
                              
                                    (f)
                                 
                                 
                                    Ostale kategorije – potrebno je navesti
                                 
                              
                  
                        (17)
                     
                     
                        Popis najvažnijih kategorija robe podijeljene beskućnicima (6)
                        
                        
                                    (a)
                                 
                                 
                                    Vreće za spavanje/pokrivači
                                 
                              
                                    (b)
                                 
                                 
                                    Kuhinjska oprema (lonci, tave, pribor za jelo…)
                                 
                              
                                    (c)
                                 
                                 
                                    Odjeća (zimski kaput, obuća…)
                                 
                              
                                    (d)
                                 
                                 
                                    Tekstil za domaćinstvo (ručnici, posteljina)
                                 
                              
                                    (e)
                                 
                                 
                                    Higijenski proizvodi (kutija prve pomoći, sapun, četkica za zube, britvica za jednokratnu uporabu…)
                                 
                              
                                    (f)
                                 
                                 
                                    Ostale kategorije – potrebno je navesti
                                 
                              
                  
                        (18)
                     
                     
                        Popis najvažnijih kategorija robe podijeljene ostalim ciljnim skupinama (6)
                        
                        
                                    (a)
                                 
                                 
                                    Kategorije je potrebno navesti
                                 
                              
                  
               Pokazatelji rezultata za podijeljenu osnovnu materijalnu pomoć (5)
            
            
                     
                        (19)
                     
                     
                        Ukupan broj osoba koje primaju osnovnu materijalnu pomoć
                        od toga:
                        
                                    (a)
                                 
                                 
                                    Broj djece u dobi od 15 godina ili manje
                                 
                              
                                    (b)
                                 
                                 
                                    Broj osoba u dobi od 65 godina ili više
                                 
                              
                                    (c)
                                 
                                 
                                    Broj žena
                                 
                              
                                    (d)
                                 
                                 
                                    Broj migranata, sudionika stranog podrijetla, pripadnika manjina (uključujući marginalizirane zajednice poput romske zajednice)
                                 
                              
                                    (e)
                                 
                                 
                                    Broj osoba s invaliditetom
                                 
                              
                                    (f)
                                 
                                 
                                    Broj beskućnika
                                 
                              
                  ZAJEDNIČKI POKAZATELJI ZA OP II
            
               Pokazatelji ostvarenja za pomoć pri socijalnom uključivanju
            
            
                     
                        (20)
                     
                     
                        Ukupan broj osoba koje primaju pomoć pri socijalnom uključivanju
                        od toga:
                        
                                    (a)
                                 
                                 
                                    Broj djece u dobi od 15 godina ili manje
                                 
                              
                                    (b)
                                 
                                 
                                    Broj osoba u dobi od 65 godina ili više
                                 
                              
                                    (c)
                                 
                                 
                                    Broj žena
                                 
                              
                                    (d)
                                 
                                 
                                    Broj migranata, sudionika stranog podrijetla, pripadnika manjina (uključujući marginalizirane zajednice poput romske zajednice)
                                 
                              
                                    (e)
                                 
                                 
                                    Broj osoba s invaliditetom
                                 
                              
                                    (f)
                                 
                                 
                                    Broj beskućnika
                                 
                              
                  U skladu s člankom 7. Direktive 95/46/EZ, ti su podaci za OP II osobni podaci. Njihova je obrada potrebna u svrhu poštovanja pravne obveze kojoj podliježe nadzornik (članak 7. točka (c) Direktive 95/46/EZ). Za definiciju nadzornika vidjeti članak 2. Direktive 95/46/EZ.
            
               (1)  Pokazatelji od (4) do (11) uključuju sve oblike tih proizvoda, npr. svježe, smrznute i konzervirane namirnice te ih je potrebno navesti u tonama.
            
               (2)  Vrijednosti za taj pokazatelj utvrđuju se na temelju informirane procjene partnerskih organizacija.
            
               (3)  Definicija onoga što se smatra obrokom može se odrediti na razini partnerskih organizacija/operacije/upravljačkog tijela. Vrijednosti za taj pokazatelj utvrđuju se na temelju procjene partnerskih organizacija.
            
               (4)  Definicija onoga što se smatra paketom s hranom može se odrediti na razini partnerskih organizacija/operacije/upravljačkog tijela. Paketi ne moraju biti standardizirane veličine ni sadržaja. Vrijednosti za taj pokazatelj utvrđuju se na temelju procjene partnerskih organizacija.
            
               (5)  Vrijednosti za te pokazatelje utvrđuju se na temelju informirane procjene partnerskih organizacija. Ne očekuje se niti zahtijeva da se temelje na informacijama dobivenima od primatelja pomoći.
            
               (6)  Popis uključuje sve relevantne kategorije kojima je obuhvaćeno najmanje 75 % podijeljene robe.